สรุปภาวะตลาดต่างประเทศ ประจำวันที่ 21 มิ.ย. 2564
สรุปภาวะตลาดต่างประเทศ ประจำวันที่ 21 มิ.ย. 2564
22 มิ.ย. 2564

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 500 จุดเมื่อคืนนี้ (21 มิ.ย.) ทำสถิติปรับตัวขึ้นในวันเดียวที่แข็งแกร่งที่สุดในรอบ 3 เดือน โดยได้แรงหนุนจากการที่นักลงทุนเข้าซื้อหุ้นกลุ่มที่คาดว่าจะได้ประโยชน์จากการฟื้นตัวของเศรษฐกิจ ซึ่งรวมถึงหุ้นกลุ่มพลังงาน กลุ่มธนาคาร และกลุ่มอุตสาหกรรม
ดัชนีเฉลี่ยอุตสาหกรรมดาวโจนส์ปิดที่ 33,876.97 จุด เพิ่มขึ้น 586.89 จุด หรือ +1.76% ดัชนี S&amp;P500 ปิดที่ 4,224.79 จุด เพิ่มขึ้น 58.34 จุด หรือ +1.40% ดัชนี Nasdaq ปิดที่ 14,141.48 จุด เพิ่มขึ้น 111.10 จุด หรือ +0.79%
ตลาดหุ้นยุโรปปิดบวกเมื่อคืนนี้ (21 มิ.ย.) โดยได้แรงหนุนจากความเห็นของนางคริสติน ลาการ์ด ประธานธนาคารกลางยุโรป (ECB) ซึ่งตอกย้ำความเชื่อมั่นเกี่ยวกับการฟื้นตัวทางเศรษฐกิจอย่างรวดเร็วของยูโรโซนในปีนี้
ดัชนี Stoxx Europe 600 ปิดตลาดที่ระดับ 455.23 จุด เพิ่มขึ้น 3.18 จุด หรือ +0.70%
ดัชนี CAC-40 ตลาดหุ้นฝรั่งเศสปิดที่ 6,602.54 จุด เพิ่มขึ้น 33.38 จุด หรือ +0.51%, ดัชนี DAX ตลาดหุ้นเยอรมนีปิดที่ 15,603.24 จุด เพิ่มขึ้น 155.20 จุด หรือ +1.00% และดัชนี FTSE 100 ตลาดหุ้นลอนดอนปิดที่ 7,062.29 จุด เพิ่มขึ้น 44.82 จุด หรือ +0.64%
ตลาดหุ้นลอนดอนปิดบวกเมื่อคืนนี้ (21 มิ.ย.) โดยได้แรงหนุนจากหุ้นกลุ่มเหมืองแร่และกลุ่มอุตสาหกรรมที่ปรับตัวขึ้น และตลาดยังได้แรงหนุนจากการเสนอซื้อกิจการของบริษัทมอร์ริสันซึ่งเป็นเครือข่ายซูเปอร์มาร์เก็ตของอังกฤษด้วย
ดัชนี FTSE 100 ตลาดหุ้นลอนดอนปิดที่ 7,062.29 จุด เพิ่มขึ้น 44.82 จุด หรือ +0.64%
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเมื่อคืนนี้ (21 มิ.ย.) โดยได้แรงหนุนจากการอ่อนค่าของสกุลเงินดอลลาร์ นอกจากนี้ การเจรจาเกี่ยวกับข้อตกลงนิวเคลียร์ปี 2558 ระหว่างสหรัฐและอิหร่านที่ยังไม่คืบหน้า ยังช่วยให้นักลงทุนคลายความกังวลเกี่ยวกับการที่อิหร่านจะกลับมาส่งออกน้ำมันอีกครั้ง
สัญญาน้ำมันดิบ WTI ส่งมอบเดือนก.ค. พุ่งขึ้น 2.02 ดอลลาร์ หรือ 2.8% ปิดที่ 73.66 ดอลลาร์/บาร์เรล ซึ่งเป็นระดับปิดสูงสุดนับตั้งแต่เดือนต.ค.2561
สัญญาน้ำมันดิบเบรนท์ (BRENT) ส่งมอบเดือนส.ค. เพิ่มขึ้น 1.39 ดอลลาร์ หรือ 1.9% ปิดที่ 74.90 ดอลลาร์/บาร์เรล ซึ่งเป็นระดับปิดสูงสุดนับตั้งแต่เดือนต.ค.2561
สัญญาทองคำตลาดนิวยอร์กดีดตัวขึ้นเหนือระดับ 1,780 ดอลลาร์เมื่อคืนนี้ (21 มิ.ย.) โดยได้ปัจจัยบวกจากการอ่อนค่าของดอลลาร์ และการร่วงลงของอัตราผลตอบแทนพันธบัตรรัฐบาลสหรัฐ
ทั้งนี้ สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 13.9 ดอลลาร์ หรือ 0.79% ปิดที่ 1,782.9 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 5.6 เซนต์ หรือ 0.22% ปิดที่ 26.025 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 9.6 ดอลลาร์ หรือ 0.92% ปิดที่ 1,050.6 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 88.40 ดอลลาร์ หรือ 3.6% ปิดที่ 2,558.30 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (21 มิ.ย.) เนื่องจากนักลงทุนเทขายทำกำไรหลังจากที่ดอลลาร์พุ่งขึ้นอย่างแข็งแกร่งในสัปดาห์ที่ผ่านมา ขานรับธนาคารกลางสหรัฐ (เฟด) ที่ส่งสัญญาณปรับขึ้นอัตราดอกเบี้ยเร็วกว่าที่คาดการณ์ไว้
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.36% แตะที่ 91.8945 เมื่อคืนนี้
ดอลลาร์สหรัฐอ่อนค่าเมื่อเทียบกับฟรังก์สวิส ที่ระดับ 0.9185 ฟรังก์ จากระดับ 0.9217 ฟรังก์ และอ่อนค่าเมื่อเทียบกับดอลลาร์แคนาดา ที่ระดับ 1.2359 ดอลลาร์แคนาดา จากระดับ 1.2425 ดอลลาร์แคนาดา แต่เมื่อเทียบกับเงินเยน ดอลลาร์สหรัฐแข็งค่าขึ้นสู่ระดับ 110.27 เยน จากระดับ 110.14 เยน และ
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1909 ดอลลาร์ จากระดับ 1.1872 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3929 ดอลลาร์ จากระดับ1.3817 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7538 ดอลลาร์สหรัฐ จากระดับ 0.7499 ดอลลาร์สหรัฐ